OpenLLM-France/wikimedia huggingface dataset:
# Museu Valencià de la Mel

El Museu Valencià de la Mel, també conegut com MUVAMEL, és un museu que es troba a Montroi, a la Ribera Alta.
L'any 2017 entrà a formar part de la Xarxa de Museus Etnològics Locals, coordinada pel Museu Valencià d'Etnologia.

## Història i context

Aquest museu va ser fundat per iniciativa municipal el 2013. Està dedicat a l'apicultura, tant a les abelles com als apicultors, als processos i als productes, des d'un plantejament pedagògic.
Un de cada tres veïns de Montroi participa, directament o indirectament, de l'apicultura: recol·lecció, producció i comercialització de mel, cultiu d'eixams, fabricació de ruscs i estris, envasament de productes derivats de les abelles. Per aquest motiu el museu el museu va ser establert a Montroi.

## Seu

El museu està situat al carrer de la Pau 35; a la planta baixa de l'Edifici Multiusos de l'Ajuntament de Montroi. Ocupa 358,07 m² de l'edifici.

## Continguts

S'hi troba una exposició permanent on s'expliquen els antecedents de l'apicultura moderna, la morfologia de les abelles, la seua taxonomia i comportament, i la seua forma de comunicció. El museu disposa de sala d’audiovisuals, tallers, exposicions temporals sobre insectes i una tenda de productes apícoles.

## Referències

* 1 2 3 «Museu Valencià de la Mel». Generalitat Valenciana. [Consulta: 12 juliol 2024].
* 1 2 Acord municipal de adhesió a la Xarxa de Museus Etnològics Locals. 3 de març 2017
* ↑ «El museo de la miel cumple una década» (en castellà). Las Provincias, 09-11-2023. [Consulta: 12 juliol 2024].
* ↑ «La tienda amiga de las abejas» (en castellà), 30-03-2021. [Consulta: 12 juliol 2024].
* ↑ «MUSEU VALENCIÀ DE LA MEL» (en castellà). Direcció General de Patrimoni Cultural. [Consulta: 12 juliol 2024].
* ↑ «MUSEO VALENCIANO DE LA MIEL. Montroi». L'ETNO Museu Valencià d'Etnologia, 2021. [Consulta: 12 juliol 2024].
# Billy Gillespie

William Ballintrae Gillespie (6 d'agost de 1891 - 2 de juliol de 1981) fou un futbolista nord-irlandès de la dècada de 1920.
Fou internacional amb la selecció d'Irlanda unificada.
Pel que fa a clubs, defensà els colors del Sheffield United durant dues dècades, marcant 137 gols en 492 partits.

## Palmarès

Jugador

### Sheffield United

* FA Cup: 1925
Entrenador

### Derry City

* City Cup: 1934-35, 1936-37

## Referències

* ↑ «Profile of Billie Gillespie». www.irishfa.com. Irish Football Association. Arxivat de l'original el 24 April 2013. [Consulta: 5 febrer 2013].
* ↑ Billy Gillespie a National-Football-Teams.com (anglès)
* ↑ Denis Clarebrough & Andrew Kirkham. Sheffield United Who's Who. Hallamshire Press, 2008, p. 135. ISBN 978-1-874718-69-7.
* ↑ «Honouring the great Billy Gillespie». UTB - Up The Blades. Sheffield United F.C., 5, 21-09-2013, pàg. 14–15.
* ↑ Irish Football Association - 'Legends of the Game' profile
# The Treasure of the Sierra Madre (novel·la)

The Treasure of the Sierra Madre ( El Tresor de Sierra Madre) és una novel·la d'aventures publicada l'any 1927, primer en alemany i el 1935 en anglès, per part d'un misteriós escriptor bilingüe (alemany-anglès) anomenat B. Traven, dos indigents estatunidencs de la dècada de 1920 s'uneixen amb un veterà, a Mèxic, per a la prospecció d'or. El llibre va ser adaptat amb èxit al cinema amb el mateix títol l'any 1948 dirigida per John Huston.

## Situació històrica

A la dècada de 1920, la violència de la revolució mexicana en gran manera ja havia afluixat, però hi havia bandes de bandits que continuaven terroritzant el país. El nou govern post-revolucionari tenia una policia federal efectiva coneguda com los Federales.
Els estrangers,com els tres protagonistes del llibre, tenien gran perill de ser assasssinats pels bandits. Als bandits, d'altra banda, les unitats de l'exèrcit després de capturar-los els feien excavar primer la seva pròpia tomba. Aquest és el context de la història.

## Argument

Tres americans down-and-out americans compleixen es troben fortuïtament a la ciutat mexicana de Tampico i debaten la manera de superar la seva angoixa financera. Van proposar cercar or a la Sierra Madre Occidental.
Un cop al desert, Howard, un veterà experimentat, ràpidament és l'únic capaç de descobrir l'or que estan buscant. Excava una mina i extreu molt d'or. Un altre dels homes (Dobbs) aviat es converteix en cobdiciós i comença a perdre el cap i vol posseir el tresor complet. Un dia, un altre cercador d'or, anomenat Lacaud, segueix un dels tres homes (Curtin). Encara que al principi els homes no confien en Lacaud, van decidir permetre que ell es quedés i acampés amb ells.
Els bandits van reaparèixer, fingint, ser Federales. Després d'un tiroteig, una tropa de Federales de veritat arriba i fan fora els bandits. Els tres homes aviat van decidir abandonar la mina i anar a Durango per vendre l'or extret que ja tenen. Lacaud decideix quedar-se enrere, perquè creu que hi ha més or a la muntanya. Dobbs i Curtin discuteixen, Dobbs dispara Curtin, deixant-lo sagnant. Dobbs és mort pels bandits. Més tard els bandits són capturats i executats pels federales. Curtin (que ha sobreviscut l'atac de Dobbs) es troba amb Howard i simplementacaben rient de la seva mala sort.

## Filosofia

Dobbs sovint el fa servir Howard com un full de comentaris filosòfics sobre valor de l'or i les responsabilitats d'una persona respecte als seus companys.

## Adaptacions

El llibre es va adaptar amb èxit en la pel·lícula de 1948 The Treasure of the Sierra Madre i en altres pel·lícules com Trespass (1992) i Precious Find (1996).
# Torn copiador

El torn copiador és un tipus de torn que es fa servir, tal com diu el seu nom, per copiar peces, normalment de geometria complexa.
Aquest tipus de torns es fan servir sobretot per peces amb diferents esgraons de diàmetre, que han sigut prèviament forjades o foses i que tenen poc material excedent. Aquest torns també es fan servir per treballar fusta i marbre artístic.
El sistema de copiat és molt senzill, es basa en el fet que el torn fa servir una «plantilla» (peça de mostra) que un palpador va resseguint per tal de copiar de la peça. El moviment del palpador es pot transmetre per un mecanisme hidràulic o magnètic al carretó que té un moviment independent de l'utillatge transversal. Normalment el sistema copiador no està unit al torn, sinó que és un afegit, que es pot decidir si ficar-lo o no. Actualment, al mercat existeixen molts copiadors, que es poden adaptar a gairebé tots els torns.
Finalment, cal remarcar que el temps de preparació d'un torn copiador és molt petit, i per això és una màquina molt indicada per fer petits lots de peces.
# NNP

NNP té els següents significats:
* Nou Partit Nacional (Sud-àfrica) (del seu nom en anglès New National Party), partit polític històric de Sud-àfrica
* Nou Partit Nacional (Grenada) (del seu nom en anglès New National Party), partit polític de Grenada
* Parc Nacional de Nairobi (del seu nom en anglès Nairobi National Park), parc nacional als afores de Nairobi (Kenya)
# Morbello

Morbello és un municipi situat al territori de la província d'Alessandria, a la regió del Piemont (Itàlia).
Limita amb els municipis de Cassinelle, Cremolino, Grognardo, Ponzone, Prasco i Visone.
Pertanyen al municipi les frazioni de Costa, Piazza, Vallosi, Caviglie, Campazzi, Colla Nani, Valle i Cavalla.

## Galeria fotogràfica

* Castell de Morbello
* Castell de Morbello
* Església de Sant Roc
# Morbiditat

Morbiditat és la quantitat de persones que pateixen una malaltia en un lloc i temps determinat. En el sentit de l'epidemiologia es pot ampliar a l'estudi i quantificació de la presència i efectes d'una malaltia en una població.
També és una adaptació mal emprada al castellà que prové de l'anglesa morbidity, generalment usada així a Amèrica del Sud per identificar una condició mèdica en la qual s'estudien els patiments d'una malaltia i el veritable significat de la qual és "patològic". O també per a definir discapacitat, és el percentatge d'individus que contrau una certa malaltia en una població. La taxa de morbiditat és la freqüència d'una patologia en proporció a una població. El còmput de la taxa de morbiditat requereix que s'especifiqui el període i el lloc. Les taxes de morbiditat més freqüentment usades són les següents:
* Prevalença: És el nombre de tots els casos (antics i nous) d'un fenomen en un moment donat del temps (prevalença de punt) o durant un període definit de temps (prevalença de període). Exemple: la prevalença d'Alzheimer i altres tipus de demència en persones de més de 70 anys al Prat de Llobregat és de 9,4%.
* Incidència: És la freqüència amb què s'agreguen nous casos d'una malaltia en un període i àrea determinades. Exemple: a Catalunya el desembre 2017 la grip tenia una incidència de 164 nous casos per setmana per 100.000 habitants en la població de menys de quatre anys.

## Referències

* ↑ «Morbiditat». Gran Enciclopèdia Catalana. Barcelona: Grup Enciclopèdia Catalana.
* ↑ «Un estudi científic suggereix que Catalunya té més de 80.000 malalts d'Alzheimer i altres demències». Hospital Universitari de Bellvitge. Arxivat de l'original el 2018-03-23. [Consulta: 22 març 2018].
* ↑ «La grip, a punt d'entrar en fase d'epidèmia». Ara, 28-12-2017.
# Torroella

«Torroella» té aquests significats:
* Torroella de Baix, veïnat de Sant Fruitós de Bages.
* Torroella de Dalt, muntanya de Vilallonga de Ter (Ripollès).
* Torroella de Fluvià, municipi de l'Alt Empordà.
* Torroella de Montgrí, municipi del Baix Empordà.
* Torroella (Navès), masia al municipi de Navès (Solsonès).
* Torroella (Súria), masia al Bages
* el Palà de Torroella, poble del municipi de Navàs (Bages).
* Sant Martí de Torroella, veïnat de Sant Joan de Vilatorrada.
* Sant Salvador de Torroella, veïnat de Navàs.

## Vegeu també

* La Torroella
# Torrijos

* Per a altres significats sobre la comcarca, vegeu «Comarca de Torrijos».
Torrijos és un municipi de la província de Toledo, a la comunitat autònoma de Castella la Manxa. Limita a l'est amb Barcience, al Nord amb Novés, a l'oest amb Alcabón i Santo Domingo-Caudilla i al Sud amb Gerindote.

## Demografia

Evolució demogràfica de 1500 a 1900 :
| 1500 | 1576 | 1598 | 1650 | 1753 | 1797 | 1880 | 1900 |
| 3.000 | 3.800 | 4.000 | 1.612 | 2.200 | 2.900 | 2.890 | 2.923 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Santiago Longobardo Rivera | UCD | 19/04/1979 |
| 1983 - 1987 | Miguel Ángel Ruiz Ayúcar | AP | 28/05/1983 |
| 1987 - 1991 | Miguel Ángel Ruiz Ayúcar | PP | 30/06/1987 |
| 1991 - 1995 | Miguel Ángel Ruiz Ayúcar | PP | 15/06/1991 |
| 1995 - 1999 | Miguel Ángel Ruiz Ayúcar | PP | 17/06/1995 |
| 1999 - 2003 | Mercedes Giner | PSOE | 03/07/1999 |
| 2003 - 2007 | Mercedes Giner | PSOE | 14/06/2003 |
| 2007 - 2011 | Juan José Gómez-Hidalgo | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Ciutats agermanades

* Asp

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].

## Enllaços externs

* Web oficial de l'Ajuntament de Torrijos
* Según los padres son los hijos. Pàgina web amb notícies, fotos i curiositats de Torrijos Arxivat 2020-12-04 a Wayback Machine.
# Torrington (Connecticut)

Torrington és una ciutat del Comtat de Litchfield a l'estat de Connecticut dels Estats Units d'Amèrica. Segons el cens del 2005 tenia 35.995 habitants.

## Demografia

Segons el cens del 2000 Torrington tenia 35.202 habitants, 14.743 habitatges, i 9.125 famílies. La densitat de població era de 341,6 habitants/km².
Dels 14.743 habitatges en un 28,5% hi vivien nens de menys de 18 anys, en un 47,7% hi vivien parelles casades, en un 10,3% dones solteres, i en un 38,1% no eren unitats familiars. En el 32,1% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,96.
Per edats la població es repartia de la següent manera: un 23% tenia menys de 18 anys, un 6,4% entre 18 i 24, un 31% entre 25 i 44, un 22% de 45 a 60 i un 17,6% 65 anys o més.
L'edat mediana era de 39 anys. Per cada 100 dones de 18 o més anys hi havia 89 homes.
La renda mediana per habitatge era de 41.841 $ i la renda mediana per família de 54.375 $. Els homes tenien una renda mediana de 37.702 $ mentre que les dones 28.418 $. La renda per capita de la població era de 21.406 $. Aproximadament el 4,5% de les famílies i el 7,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Torrington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Torrington». American Fact Finder. Oficina del Cens dels Estats Units, 12-01-2010.
# Torre d'Ambuluwawa

La Torre d'Ambuluwawa és una torre inaugurada l'any 2009 sobre la muntanya del mateix nom als afores de la ciutat de Gampola, a l'interior de Sri Lanka. Té una forma de con amb 54,6 m d'alçada.
Es va començar a construir l'any 1997 i va estar en obres fins al 2006. Finalment, es va inaugurar tres anys després, coincidint amb l'obertura del parc on es troba, coincidint amb la finalització de la guerra civil i com a part d'un projecte dedicat a fomentar la pau i l'harmonia a la regió. Per buscar la unitat i la diversitat cultural de Sri Lanka, als peus de la torre hi ha santuaris dedicats a cadascuna de les principals religions del país: un temple budista, un temple hindú, una capella cristiana i una mesquita musulmana. A més, el seu disseny, inspirat tant en l'arquitectura hindú com en la budista, la converteix en una construcció singular i especialment notable.
S'hi puja per una escala de caragol que es va fent més estreta a mesura que s'ascendeix. Des de dalt es pot observar al sud el pic d'Adam, a l'oest Bathhalegala o Bible Rock, cap al nord es pot entreveure la serralada de Knuckles, i finalment a l'est es troba el pic Pidurutalagala, la muntanya més alta de l'illa amb 2.534 m d'altura situada a la zona de Nuwara Eliya.

## Referències

* ↑ «Ambuluwawa Tower». ambuluwawa.com. [Consulta: 3 setembre 2024].
* ↑ Risso, Ignacio. «Ambuluwawa, la extraña torre que se construyó en un pequeño país de Asia». Billiken. [Consulta: 3 setembre 2024].
* ↑ Czlapinski, B.W.. Exploring Kandy: Beyond the Temple of the Tooth. Becky Walters Czlapinski, 2023, p. 40.
* ↑ «How to Visit Ambuluwawa Tower From Kandy, Sri Lanka». beyondwildplaces.com. [Consulta: 3 setembre 2024].
# Trigonella monspeliaca

Trigonella monspeliaca és una espècie de la família de les fabàcies que habita en roques i terrenys secs a gran part d'Europa, excepte a Europa septentrional, Irlanda, Gran Bretanya, Holanda, Alemanya i Polònia. A Espanya és habitual en clapes aclarides d'alzinars. T. monspeliaca és una espècie anual de fins a 35 cm, amb pèls a les tiges. Fulles amb tres folíols cuneïformes, sencers o dentats. Flors grogues, d'uns 4 mm, en inflorescències umbel·liformes. Dents del calze lleugerament més llargs que el tub del calze. Beines penjants lineals de 7-17 mm, lleugerament corbes, i esteses en un estel. Floreix a la primavera.

## Enllaços externs

* http://www.rjb.csic.es/floraiberica/PHP/cientificos2.php?rgen=Trigonella&respe=monspeliaca&rinfrank=&rinfra=&rautabre=L.
# Trigonectes aplocheiloides

Trigonectes aplocheiloides és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 10 cm de longitud total.

## Distribució geogràfica

Es troba a Sud-amèrica: Paraguai.

## Referències

* 1 2 FishBase (anglès)

## Bibliografia

* Huber, J. H. 1995. Nouvelles collections de cyprinodontes paraguayens, avec description de 4 espèce rivulines inédites et redécouverte d'une espèce à la localité typique jusqu'alors indéterminée. Association Killiphile Francophone de Belgique. Killi-Contact Spec. publ.: 1-25.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Trigonectes aplocheiloides». Catalogue of Life. (anglès) (anglès)
# Baviera-Ingolstadt

Baviera-Ingolstadt va ser una branca de ducs de Baviera que va existir des de la partició de Baviera-Landshut el 1392 fins al 1445, quan va passar a la segona línia de Baviera-Landshut. Els ducs van ser:
* Esteve III 1392-1413
* Lluís VII el Barbut (fill) 1413-1443
* Lluís VIII (fill) 1443-1445
# Bavilliers

Bavilliers és un municipi francès del departament del Territori de Belfort i de la regió de Borgonya - Franc Comtat. L'any 1999 tenia 4582 habitants.

## Geografia

El municipi que és regat pel riu La Douce, se situa a la perifèria oest de Belfort.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 437 | 564 | 454 | 555 | 408 | 582 |
# Neoperla rigidipenis

Neoperla rigidipenis és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Indonèsia.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1983. Spixiana 6(2):179.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)

## Enllaços externs

* Encyclopedia of Life (anglès)
* BioLib (anglès)
# Thomasomys daphne

Thomasomys daphne és una espècie de mamífer rosegador de la família dels cricètids. Viu a altituds d'entre 2.000 i 3.540 msnm a Bolívia i el Perú. Els seus hàbitats naturals són els boscos montans, les zones pertorbades i els boscos primaris i secundaris. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor de la nimfa Dafne.

## Referències

* ↑ Pacheco, V. Thomasomys daphne. UICN 2016. Llista Vermella d'espècies amenaçades de la UICN, edició 2016, consultada el 8 maig 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 99. ISBN 978-0801893049.
# Blaze

«Blaze» té aquests significats:
* Blaze (anglès) o L'escàndol Blaze (català), biopic estatunidenc dirigit per Ron Shelton estrenat l'any 1989
* Blaze (grup de metal), formació britànica de heavy metal formada l'any 2000 per Blaze Bayley
* Elzéar Blaze (Cavalhon, 1788 - París, 1848), escriptor francès, especialista en obres de caça
* François-Henri-Joseph Blaze o Castil-Blaze (Cavalhon, Vaucluse, 1784 - París, 1857), musicògraf i crític
* Henri-Sébastien Blaze (Cavalhon, 1763 - 1833), compositor i notari
* Ange Henry Blaze o Henry Blaze de Bury (Avinyó, Valclusa, 1813 - París, 1888), poeta, dramaturg, crític i compositor francès
# Bogatxivka

Bogatxivka (en (ucraïnès): Богачівка) és un poble de la República Autònoma de Crimea a Ucraïna, que el 2014 tenia 57 habitants. Pertany al districte rural de Krasnoperekopsk. Fins al 1948 la vila es deia Baissarí.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Nicolau Borràs Falcó

Nicolau Borràs Falcó (Cocentaina, 1530-1610) fou un pintor renaixentista valencià seguidor i continuador de l'estil de Joan de Joanes.
Nicolau Borràs era fill de Jeroni Borràs, sastre de professió, i d'Úrsula Falcó; va nàixer l'any 1530 a Cocentaina (el Comtat), on va ser batejat a l'església de Santa Maria. Segurament es va formar a València al taller de Joan de Joanes amb el fill d'aquest, Vicent Joanes.
L'any 1558, Borràs apareix en la documentació per la conclusió del retaule major de l'església del Salvador de Cocentaina; el 1569, li és concedida la llicència de confessor de clergues i seglars, el mateix any que el patriarca Ribera arriba a València.
Borràs prolongarà l'estil de Joanes fins ben entrat el segle xvii, restant al marge dels nous corrents naturalistes de Ribalta i Sarinyena. Sempre mantindria forts llaços amb els Macip; el 1581, es referia a Joanes com el meu preceptor i estimadíssim mestre. Açò es reflecteix en obres com el retaule dels Misteris del Rosari al convent de Sant Doménec d'Oriola o al retaule de les Ànimes de la cocatedral de Sant Nicolau de Bari d'Alacant, del 1574.
Amb 45 anys, va prendre l'hàbit de monjo al monestir de Sant Jeroni de Cotalba; un any després, va atorgar testament davant del notari Alfons Salelles. A Cotalba, començà el projecte de pintar el gran retaule major, i l'acabà el 1579. Aleshores, va voler passar als descalços de Sant Francesc, però, com que no trobà la tranquil·litat buscada, tornà a Sant Jeroni, on va seguir decorant el cenobi amb les seues pintures. Nicolau Borràs eixia puntualment del monestir a causa d'assumptes relacionats amb el seu vessant artístic, n'és un exemple quan es troba a Bocairent amb Miquel Joan Porta per a la taxació del retaule que havia deixat inacabat Joan de Joanes i que havia acabat el seu fill.
El 1588, estava treballant per a Sant Miquel dels Reis, per al qual va pintar, entre s'altres, un Crist nugat a la columna, tema aquest que va repetir altres vegades, per a l'església de Sant Nicolau i per al convent de Mínims de Sant Sebastià. Torna a estar a València el 1591 en la consulta que va fer la Generalitat als millors pintors de la ciutat i del regne per a la realització de la decoració de la sala Nova.
Per les nombroses concessions al convent, el 1601 la comunitat acordà celebrar cinquanta misses cada any per l'ànima de Borràs i incloure'l a la llista de benefactors del monestir. Els seus últims treballs, els va fer el 1602 per al convent de franciscans recol·lectes de Sant Sebastià de la seua vila natal. Nicolau Borràs va morir el 5 de setembre del 1610.

## Bibliografia

* Catàleg de l'exposició, Cinc segles de pintura valenciana ISBN 84-920722-6-1.
# Nicolau Antoni Oliver Fullana

Nicolau Antoni Oliver Fullana (Palma, 1642 - 1698) fou un jesuïta mallorquí.
Fill de Nicolau Oliver i Fullana i de la seva primera muller, rector del col·legi reial dels jesuïtes a Brussel·les, retornant posteriorment a Mallorca, destinat a Monti-sión. Redactà el contracte matrimonial entre el príncep Maximilià de Baviera i la princesa Teresa de Polònia.

## Referències

* ↑ Miquel Dolç (coord.) Gran Enciclopèdia de Mallorca, Volum 12. Palma: Promomallorca, p. 70. ISBN 84-86617-19-7
* ↑ [María Isabel López Bascuñana Nicolás Oliver Fullana, judaizante mallorquín en Ámsterdam, a El teatro español a fines del siglo XVII pg. 69 i ss.]